Flipkart सेलः Honor 9i, Honor 9 Lite, Redmi 6, Poco F1, और अन्य स्मार्टफोन पर छूट  
Honor 7A के 3 जीबी रैम वेरिएंट को 7,499 रुपये में बेचा जा रहा है
Mi A2 को 10,999 रुपये की शुरुआाती कीमत में उपलब्ध कराया गया
Oppo K1 का 4 जीबी रैम + 64 जीबी स्टोरेज वेरिएंट 14,990 रुपये में उपलब्ध
Flipkart पर 2019 Knock-Out Offers सेल का आयोजन हो रहा है। यह सेल 10 जून से शुरू होगी और 14 जून तक चलेगी। सेल के तहत, फ्लिपकार्ट पर कई स्मार्टफोन सस्ते में बिक रहे हैं। इनमें Honor 9i, Honor 9N, Redmi 6, Redmi Y2 और Poco F1 शामिल हैं। सेल के दौरान कई प्रोडक्ट पर फ्लिपकार्ट की ओर से अतिरिक्त एक्सचेंज ऑफर भी दिया जा रहा है। फ्लिपकार्ट की ओर से कंप्लीट मोबाइल प्रोटेक्शन 99 रुपये की शुरुआती कीमत में उपलब्ध है। दूसरी तरफ, Xiaomi अपनी वेबसाइट पर Mi Super Sale आयोजित कर रही है।
फ्लिपकार्ट नॉक आउट ऑफर्स सेल के तहत, Honor 9i का 4 जीबी रैम + 64 जीबी स्टोरेज वेरिएंट 8,999 रुपये में मिल रहा है। याद रहे कि हॉनर 9आई को 17,999 रुपये में लॉन्च किया गया था। इसके अतिरिक्त एक्सचेंज पर 8,950 रुपये का डिस्काउंट है।
Flipkart सेल में Honor 9N का 4 जीबी रैम + 64 जीबी स्टोरेज मॉडल को 8,999 रुपये में खरीदा जा सकता है। यह हैंडसेट 13,999 रुपये में लॉन्च हुआ था। इसी तरह से Honor 9 Lite का 3 जीबी रैम + 32 जीबी स्टोरेज वेरिएंट 7,999 रुपये में बिक रहा है। इस हैंडसेट की लॉन्च प्राइस 10,999 रुपये थी। हॉनर 9 लाइट के 4 जीबी रैम और 64 जीबी स्टोरेज वेरिएंट को 8,999 रुपये में खरीदना संभव है।
फ्लिपकार्ट की सेल में अन्य हॉनर स्मार्टफोन भी कई ऑफर्स के साथ उपलब्ध हैं। Honor 8X के 6 जीबी रैम + 64 जीबी स्टोरेज वेरिेएंट को 14,999 रुपये में खरीदना संभव है। यह 16,999 रुपये में लॉन्च हुआ था। इसी तरह से Honor 7s की कीमत 5,499 रुपये तय की गई है। यह फोन बीते साल 6,999 रुपये की कीमत में लॉन्च हुआ था। हॉनर 10 लाइट को मात्र 9,999 रुपये में खरीदना संभव है।
Honor 7A के 3 जीबी रैम वेरिएंट को 7,499 रुपये में बेचा जा रहा है। इसे 8,999 रुपये की शुरुआती कीमत में उपलब्ध कराया गया था। हॉनर 10 के 6 जीबी रैम और 128 जीबी स्टोरेज वेरिएंट की कीमत 32,999 रुपये से घटाकर 24,999 रुपये कर दी गई है।
अगर आप हॉनर ब्रांड के फोन नहीं पसंद करते हैं तो फ्लिपकार्ट सेल में Redmi 6 को 7,499 रुपये की शुरुआती कीमत में खरीद सकते हैं। फोन आम तौर पर 7,999 रुपये में बिकता है। सेल में Redmi Note 5 Pro को 10,999 रुपये में बेचा जा रहा है। आमतौर पर कीमत 12,999 रुपये है। सेल्फी कैमरा के दीवाने Redmi Y2 को 8,499 रुपये में खरीद सकते हैं। यानी डिस्काउंट 500 रुपये का है।
Knock-Out Offers सेल में Flipkart ने Mi A2 को 10,999 रुपये की शुरुआाती कीमत में उपलब्ध कराया है। इसी तरह से Poco F1 भी सस्ते में उपलब्ध है। इसकी शुरुआती कीमत 17,999 रुपये है।
Honor और Xiaomi के फोन के अलावा Flipkart की सेल में ओप्पो और वीवो ब्रांड के हैंडसेट भी सस्ते में खरीदे जा सकते हैं। Oppo K1 का 4 जीबी रैम + 64 जीबी स्टोरेज वेरिएंट 14,990 रुपये में उपलब्ध है। आम तौर पर कीमत 16,990 रुपये रहती है।
Vivo V15 Pro, Oppo F11 Pro, Oppo F11, Vivo Y17, Oppo R17 Pro, Vivo Y91i और Vivo Y91 के साथ एक्सचेंज डिस्काउंट दिया जा रहा है।